|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ ԳԼԽԱՎՈՐ ՔԱՐՏՈՒՂԱՐ** |
| *0010 Երևան Վ. Սարգսյան 3/8, հեռ. 594015**Էլ. փոստ* *suren.galstyan@justice.am* |

 **№ /12.0.02/3329-2021**

 **«12» փետրվար 2021 թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ**

**ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ**

**ԵՎ ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ ՎԵՐԱՀՍԿՈՂՈՒԹՅՈՒՆ**

**ԻՐԱԿԱՆԱՑՆՈՂ ՀԱՍԱՐԱԿԱԿԱՆ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՊԱՐՈՆ ԱՐԱՅԻԿ ԶԱԼՅԱՆԻՆ**

**Հարգելի՛ պարոն Զալյան,**

Ի պատասխան Ձեր՝ 2021 թվականի փետրվարի 3-ին ՀՀ արդարադատության նախարարություն հասցեագրված թիվ 21-03 գրության՝ հայտնում ենք հետևյալը.

ՀՀ արդարադատության նախարարության քրեակատարողական ծառայության տրամադրած տեղեկությունների համաձայն՝ Գոռ Մանուչարյանը 2021 թվականի հունվարի 14-ին կոտրել է հիվանդասենյակի պատուհանի ապակին և խցում եղած պահարանը, այրել է շորերի կտորներ և մեկանգամյա օգտագործման ածելու սայրով կատարել է ինքնավնասում երկու ձեռքերի շրջանում, որի վերաբերյալ նախապատրաստվել են նյութեր:

Գոռ Մանուչարյանի հագուստը և սնունդը տրամադրվում են ըստ սահմանված կարգի՝ ընդհանուր հիմունքներով: Առողջության պահպանմանն ուղղված սանիտարահիգիենիկ և հակահամաճարակային միջոցառումներն իրականացվում են պատշաճ կերպով:

Հայաստանի Հանրապետության կառավարության 2006 թվականի օգոստոսի 3-ի թիվ 1543-Ն որոշմամբ հաստատված՝ կալանավորվածներին պահելու վայրերի և ուղղիչ հիմնարկների ներքին կանոնակարգի 46-րդ կետին համապատասխան՝ Գոռ Մանուչարյանի հիվանդասենյակն ապահովվել է անհրաժեշտ գույքով, որից նա հրաժարվել է:

Հիվանդասենյակն ապահովված է ջեռուցումով: Գոռ Մանուչարյանը օգտվում է լոգասենյակից:

Ինչ վերաբերում է հիվանդասենյակի պայմաններին, ապա խնդրում ենք ընդունել ի գիտություն, որ բավարար ֆինանսական միջոցների առկայության պարագայում հիվանդասենյակի վերանորոգման խնդրին կտրվի հրատապ լուծում:

**ՀԱՐԳԱՆՔՈՎ՝**

 **ՍՈՒՐԵՆ ԳԱԼՍՏՅԱՆ**

Կատարող` Ռուբինա Մխիթարյան

ՀՀ ԱՆ քրեական օրենսդրության, քրեակատարողական և պրոբացիայի ոլորտի քաղաքականության մշակման վարչություն

Հեռ.՝ (010) 594-081